Katuen kantua

Katuen kantua  Gose taldeak Joseba Sarrionandiaren hitzekin sortutako abestia da. 2014an Gose taldeak Gosariak diskoan plazaratu zuen. 2015eko Korrika kulturalaren barruan aritu ziren kontzertuan ematen Euskal Herrian zehar.

Disko berean beste hamar kanta agertu ziren. besteak beste hauek:Txalupa,  Banku atrakatzaileak, Zoroetxeko harresia, Katuen kantua, Alegrantziaren aldeko konjura, Bederatzi te kikara basamortu ertzean, edo Belengo albistiek.

 Hitz "KATU"dunak 
Hitz-joko etengabe moduan entzun daitezke abesti honen hitzak, 41 bider agertzen baitira "ka-tu" silabak elkarren segidan. Horietarik 19 bider Katu hitzaren agerpenak dira, hitzak dituen lau adiera desberdinetan (felinoa, mozkorraldi ondokoa, tresna mekanikoa eta pistolaren osagaia), baina abestian badira KATUdun diren beste 13 berba (bilaKATU, debeKATU, esKATU,  galdeKATU, konpliKATU, nazKATU, madariKATUa, musiKATU.  nazKATU, oihuKATU, pusKATU, saKATU, uKATUa).  "SaKATU dute KATUa" eta izenburua bera ere ("KATUen KAnTUa") bereziki jolasgurak dira. Paragrafo guztietan gutxienez bi "KATU" dira, eta batzuetan bost izatera ere ailegatzen dira. Adibidez honetan:Iratxe Retolaza. 'Gosariak: Joseba Sarrionandiaren poesia'. Poesia Plazara. Intxaurrondo Kultur Etxea. 2015-02-11. 

 Halaxe da KATUa
 nazKATU, konpliKATU
 eta madariKATUa bilaKATU.

Honela hasten da Abestia:

 KATUEN KANTUA

 KATU bat lasai garaje alboan
 buztana altxatuz miauka
 kamioi handi bat heldu denean
 burrunbadan balaztaka.

 Txoferrak esKATU du errime,
 marmarrean eta irainka:
 “Gurpil zahar hori pusKATU baitzait,
 nork daki hemen mekanika?”

 Mekanikoa, logale, etzanda;
 garagardoen KATUa:   “
 Ai zer tristea langilearen
 atsedenaldi uKATUa!”

 Halaxe da KATUa
 nazKATU, konpliKATU
 eta madariKATUa bilaKATU.
 [...]

 Erreferentziak 

 Ikus, gainera 

 Joseba Sarrionandia
 Alegrantziaren aldeko konjura
 Txalupa (abestia)
 Katuaren testamendua

 Kanpo estekak 

 Katuen Kantua -Gosariak. Youtube Gose-gaia
 Olatu arteko txalupa arraroa Joseba Sarrionandia, Ines Osinaga. Zaldiarri, hea.eus (Ea, 2022-01-25). Gosariak diskoko liburuxka olerkiekin eta azalpenekin.
 Gose: 'Sarrionandiarekin topo egiteko puntua bilatu behar izan dugu' Euskadi Irratia, Faktoria, EITB, 2014-10-27
 Joseba Sarrionaindiaren hitzak Gose taldeak musikaturiko Gosariak Radio Vitoria, EITB, 2014.10-31
 Olatu arteko txalupa arraroa Joseba Sarrionandia, Ines Osinaga. Literatura Literatura Poesia orduak. Donostia Kultura. 2022-09-08

Kategoria:Goseren abestiak
Kategoria:2014ko abestiak